Радна биографија

Миладин Тошић рођен 1. јула 1944. године у Обреновцу (Палежу). Основну и средњу Економску школу завршио у Обреновцу, а дипломирао сх. језик са историјом књижевности на Вишој педагошкој школи, при новосадском факултету.

Три пута је биран за народног посланика, а директор библиотеке „Влада Аксентијевић“ био је 25 година, тако да му је познато функционисање поред основне делатности и обављање економске и финансијске делатности, како Библиотеке тако и привредних и јавних предузећа преко уобичајене процедуре разматрања и усвајања периодичних обрачуна и самог коначног биланса, завршног рачуна.

Биран је више пута за општинског и градског одборника, те је и по том основу био упознат са корпоративном делатношћу.

Ово му је други мандат као председника Надзорног одбора Јавног предузећа за изградњу Обреновца.

Члан је Удружења књижевника Србије, потпредседник је Удружења новинара Обреновца, и колумниста листа „Палеж“, и добитник је разних признања и награда за свој рад.